સોશિયલ મીડિયા પર ભલે ભારતની ‘નવી ટેબલ ટેનિસ ક્વિન’ મણિકા બત્રાના મોડેલિંગથી લઈને તેની ‘રાષ્ટ્રીય નેઈલ પોલિશ’ની ચર્ચા હોય પરંતુ આપણા ગુજરાત માટે તો જો કોઈ સ્પોર્ટ્સ હીરો હોય તો તે છે હરમિત દેસાઈ. સિવાય ક્રિકેટ ગુજરાતીઓને સ્પોર્ટ્સ સાથે બારમો ચંદ્રમા છે ! ક્રિકેટમાં તો ઘણા બધા ખેલાડીઓએ ગુજરાતનું નામ આંતરરાષ્ટ્રીય સ્તરે રોશન કર્યંુ છે. પરંતુ તે સિવાય બહુ ઓછી ગેમ્સમાં ગુજ્જુઓ આંતરરાષ્ટ્રીય સ્તરે પહોંચ્યા છે. શ્રી નરેન્દ્રભાઈએ તેઓ સી.એમ. હતા ત્યારે સ્પોર્ટ્સને ઉત્તેજન આપવા ‘ખેલ મહાકુંભ’ અમલમાં મૂક્યો. ઉત્કૃષ્ટ હેતુ સાથે શ થયેલ આ ખેલ મહોત્સવે ઘણો ફર્ક પાડ્યો છે. ગુજરાતી હરમિત કોમનવેલ્થમાં ટેબલ ટેનિસમાં સુવર્ણચંદ્રક (ટીમ ઇવેન્ટ) મેળવે એ ગુજરાતના સ્પોર્ટ્સ ફલક પર ઐતિહાસિક ઘટના છે.